Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi C. törvény
Paragraph Index: 234

1. Bekezdés A (b) és (c) pontok helyébe a következõ rendelkezés lép: „(b) a Szerzõdõ Felek vállalják annak biztosítását, hogy vezetõi engedélyt csak azután adnak ki, miután az illetékes hatóságok igazolták, hogy a vezetõ rendelkezik a kívánt tudással és gyakorlattal; a vezetõk számára elõírt tudás és gyakorlat ellenõrzésére feljogosított személyek legyenek megfelelõen képzettek; nemzeti jogszabály határozza meg az elméleti és gyakorlati vizsgák tartalmát és menetét; (c) a nemzeti jogszabályoknak meg kell határozni a vezetõi engedély megszerzésének követelményeit, különös tekintettel a vezetõi engedély megszerzéséhez szükséges legkisebb életkorra, a teljesítendõ egészségügyi feltételekre, valamint az elméleti és a gyakorlati vizsgák teljesítésének követelményeire.” Bekezdések 2-tõl 7-ig A bekezdések helyébe a következõ rendelkezések lépnek: „2. (a) a Szerzõdõ Feleknek el kell ismerni: (i) valamennyi nemzeti vezetõi engedélyt, amely összhangban van a jelen Egyezmény 6. Függelékének rendelkezéseivel; (ii) valamennyi nemzetközi vezetõi engedélyt, amely összhangban van a jelen Egyezmény 7. Függelékének rendelkezéseivel, azzal a feltétellel, hogy a megfelelõ nemzeti vezetõi engedéllyel együtt kerülnek bemutatásra, vezetésre érvényesként a saját területükön olyan jármû vezetésére, amely beletartozik az engedély által megjelölt kategóriákba, feltéve, hogy az említett vezetõi engedély érvényes, és azt egy másik Szerzõdõ Fél vagy annak szerve, vagy a másik Szerzõdõ Fél, illetve annak alárendelt szerve által e célból feljogosított szervezet állította ki; (b) Az egyik Szerzõdõ Fél által kibocsátott engedélyeket el kell ismerni egy másik Szerzõdõ fél területén is, mindaddig, amíg ez a terület nem válik az engedély jogosítottjának állandó lakhelyévé; (c) E bekezdés rendelkezéseit nem lehet alkalmazni a tanuló vezetõi engedélyekre.

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes